ԱՐՏԱՇԱՏ ՀԱՄԱՅՆՔԻ ՂԵԿԱՎԱՐ ԿԱՌԼԵՆ ՄԿՐՏՉՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ` ԵՐԵԽԱՆԵՐԻ ՊԱՇՏՊԱՆՈՒԹՅԱՆ ՄԻՋԱԶԳԱՅԻՆ ՕՐՎԱ ԱՌԹԻՎ

Սիրելի՛ երեխաներ, ջերմորեն շնորհավորում եմ ձեզ` Հունիսի 1-ի՝ Երեխաների պաշտպանության միջազգային օրվա առթիվ:

Թո'ղ այս պայծառ ու լուսավոր տոնը ձեզ անսահման բարիք ու երջանկություն, խինդ ու ծիծաղ պարգևի:

Երեխաներն են մեր ապագան, ուստի մեր` մեծերիս, պարտքն է առողջ ու բարենպաստ պայմաններ ստեղծել, որպեսզի նրանք մեծանան բարեկեցիկ միջավայրում, լինեն պաշտպանված ու փայփայված։

Ուրախությամբ եմ նշում, որ երեխաների շահերի պաշտպանությունը, նրանց համար ապահով ու բարեկեցիկ պայմաններ ստեղծելուն ուղղված գործուն քայլերը շարունակում են գերակա մնալ Արտաշատի համայնքապետարանի գործունեությունում։

Ամիսներ առաջ մեր համայնքը սիրով ընդունել և հյուրընկալ տուն է դարձել նաև արցախցի մեծ թվով երեխաների համար, ստեղծել ենք անհրաժեշտ պայմաններ նրանց կրթության, դաստիարակության և ժամանցի համար։

Սիրով մեկ անգամ ևս շնորհավորում եմ բոլոր երեխաներին` այս պայծառ տոնի առթիվ։

Թո՛ղ մոլորակի բոլոր մանուկները լինեն անհոգ ու երջանիկ և թող իրականություն դառնան մանկական լուսավոր երազանքները։

Թո՛ղ ամառային այս արևառատ ու գունեղ տոնը անսպառ ժպիտներ պարգևի բոլոր մանուկներին։